EkBass/fiwiki-20250220-pages-articles huggingface dataset:
Dors, mon amour

Dors, mon amour (suom. Nuku, rakkaani) on vuoden 1958 Eurovision- laulukilpailun voittanut kappale. Sen esitti André Claveau ranskaksi ja se toi Ranskalle ensimmäisen sen viidestä euroviisuvoitosta. Kappaleen esiintymisnumero oli kolme, ja se sai 27 pistettä voittaen seuraavaksi tulleen Sveitsin kolmella pisteellä. Kappale on tyyliltään balladi, ja se oli ensimmäinen miesartistin esittämä voittokappale. Kappale menestyi voiton jälkeen hyvin Ranskassa, mutta siitä ei kuitenkaan tullut vuoden 1958 euroviisujen suurinta menestystä: kolmanneksi tulleesta Domenico Modugnon esittämästä Nel Blu Dipinto Di Blusta tuli ensimmäinen kansainvälinen euroviisuhitti, joka menestyi niin Euroopassa kuin Yhdysvalloissakin. Kappaleen ovat levyttäneet suomeksi nimellä Nukkuos rakas Leif Wager ja Seija Karpiomaa. ==Lähteet== ==Aiheesta muualla== * Kappaleen sanat Luokka:Vuoden 1958 euroviisuedustuskappaleet Luokka:Eurovision laulukilpailun voittaneet kappaleet Luokka:Ranskan euroviisuedustuskappaleet
Muotipäivät

Muotipäivät on jyväskyläläisen Fashion Unit Oy:n vuosittain tuottama kaksipäiväinen muotiin keskittyvä tapahtuma, jossa esitellään syysmuotia. Tapahtumissa on mukana vaateliikkeitä, kauneudenhoitokeskuksia, tavarataloja, ravintoloita, kahviloita, parturi-kampaamoja, koruliikkeitä, kenkäliikkeitä sekä silmälasiliikkeitä. Tapahtumat tarjoavat kävijöille tarjouksia, muotinäytöksiä, asiantuntijaluentoja sekä teemaan liittyvää oheisohjelmaa. Muotipäivät-konseptin mukaisesti tapahtumien keskipisteinä toimivat tapahtumakaupunkien ydinkeskustat. Tapahtumat huipentuvat perjantai-iltana Muodin yön päämuotinäytökseen. Kävijät voivat asioida mukana olevissa yrityksissä kello 23 saakka. Lauantaina nähdään vielä päivämuotinäytöksiä ja suoritetaan Muotipäivät-arvonta. Muotipäivillä vierailee huippumalleja sekä muodin ja kauneuden asiantuntijoita. Tapahtumia juontavat julkisuuden henkilöt. Juontajina ovat toimineet muiden muassa Karita Tykkä, Niina Herala sekä Tea Khalifa. Muotipävien teemat mukailevat maailman suuria muotikaupunkeja. Maailman Fashion Week -kaupungeista vuoronsa ovat saaneet esimerkiksi Pariisi ja New York sekä Milano (2009) ja Lontoo (2010). ==Tapahtumapaikkakunnat== Jyväskylän Muotipäiviä on järjestetty vuodesta 2006 alkaen syyskuun ensimmäisenä viikonloppuna. Päätapahtumapaikkana toimii kävelykadun kompassi. Tampereella järjestettiin ensimmäiset Muotipäivät syyskuussa 2009. Tampereen Muotipäivien päätapahtumapaikkana toimii Keskustori. Tapahtumia on järjestetty myös Helsingissä, Kuopiossa ja Lahdessa. ==Aiheesta muualla== * Tapahtuman kotisivut Luokka:Jyväskylän tapahtumat Luokka:Tampereen tapahtumat Luokka:Muotitapahtumat
Een beetje

Een beetje (suom. vähän) oli vuoden 1959 eurovision laulukilpailun voittokappale. Sen esitti Teddy Scholten hollanniksi ja se toi Alankomaille toisen sen viidestä euroviisuvoitosta. Kappale sai 21 pistettä voittaen viidellä pisteellä seuraavaksi tulleen Ison-Britannian. Kappaleen esiintymisnumero oli viides. Kappaleen sanoittaja Willy van Hemert oli sama kuin vuoden 1957 euroviisuvoittokappaleella ”Net als toen”. Hemert oli näin ensimmäinen kaksi euroviisuvoittokappaletta tehtaillut lauluntekijä. Seija Karpiomaa levytti kappaleesta Sauvo Puhtilan sanoittaman suomenkielisen version Vain hiukan. == Lähteet == Luokka:Vuoden 1959 euroviisuedustuskappaleet Luokka:Eurovision laulukilpailun voittaneet kappaleet Luokka:Alankomaiden euroviisuedustuskappaleet
Marco Mordente

Marco Mordente (s. 7. tammikuuta 1979, Teramo) on italialainen koripalloilija. Hänen nykyinen seurajoukkue on Olimpia Milano. == Aiheesta muualla == *Euroliigan pelaajaprofiili *Lega Basketin pelaajaprofiili Luokka:Italialaiset koripalloilijat Luokka:Vuonna 1979 syntyneet Luokka:Elävät henkilöt
Eva Janko

Eva Janko (o.s. Egger, s. 24. tammikuuta 1945 Floing, Steiermark, Itävalta) on entinen itävaltalainen keihäänheittäjä ja olympiamitalisti.Sports Reference LLC Janko sijoittui Egger-nimellä Budapestin EM-kilpailuissa 1966 keihäänheitossa kymmenenneksi tuloksella 48,54 m.Siukonen & Ahola, s. 87 Avioitumisensa jälkeen hän saavutti Méxicon 1968 olympialaisten keihäänheitossa pronssia tuloksella 58,04 m, jonka hän heitti viimeisellä kierroksella nousten seitsemännellä sijalta pronssille.Kluge, s. 55 Münchenin 1972 olympialaisissa hän sijoittui kuudenneksi tuloksella 58,56 m.Kluge, s. 257 Rooman EM-kilpailuissa 1974 hän sijoittui yhdeksänneksi tuloksella 55,16 m.Siukonen & Ahola, s. 124 Montréalin 1976 olympialaisissa hän sijoittui yhdeksänneksi tuloksella 57,20 m.Kluge, s. 481 Janko voitti Itävallan mestaruuden keihäänheitossa vuosina 1966, 1968, 1970 ja 1972–1982, kuulantyönnössä vuonna 1968 sekä viisiottelussa vuosina 1967 ja 1972.Kamper & Graf, s. 157, 161, 164 Hän paransi Itävallan ennätystä keihäänheitossa seitsemän kertaa vuosina 1966–1973 ja oli maansa ensimmäinen 60 metriä ylittänyt naiskeihäänheittäjä.Kamper & Graf, s. 65 Uransa parhaan tuloksen 61,80 m hän heitti 27. heinäkuuta 1973 Innsbruckissa. Hän edusti seuroja NÖ Energie, LAC Raiffeisen ja ULC Wildschek.Kamper & Graf, s. 161 == Itävallan ennätykset keihäänheitossa== Tulos Vuosi 53,33 1966 54,80 1968 58,20 1968 60,34 1971 60,48 1972 60,88 1973 61,80 1973 Lähde: ==Lähteet== * * * * ===Viitteet=== Luokka:Itävaltalaiset keihäänheittäjät Luokka:Itävaltalaiset olympiamitalistit Luokka:Vuonna 1945 syntyneet Luokka:Elävät henkilöt
Pikkujalohaukka

Pikkujalohaukka (Falco rufigularis) on amerikkalainen jalohaukka. == Koko ja ulkonäkö == Linnun pituus on 24–29 cm, siipien kärkiväli 56–58 cm (koiras) tai 65–67 cm (naaras) ja paino 108–242 g, keskimäärin 148 g. Naaras on hieman koirasta rotevampi. Sen pää ja selkäpuoli ovat mustat, kurkku ja rinnan yläosa ovat valkoiset, pitkähkö pyrstö on musta ohuin valkoisin ja harmain raidoin ja sen kärki on ruskehtava. Iiris on tummanruskea. Sukupuolet ovat samanvärisiä. == Esiintyminen == Pikkujalohaukka elää Amerikassa, pohjoisessa Meksikosta läpi Keski- ja Etelä-Amerikan Pohjois-Argentiinaan. Lajin elinympäristön ala on noin 13 miljoonaa neliökilometriä ja maailman populaatio on kooltaan 100 000–1 000 000 yksilöä. == Elinympäristö == Haukat elävät pääasiassa trooppisissa sademetsissä mutta myös ihmisen toiminnasta syntyneessä ympäristössä, kuten tienvarsilla, hakkuuaukeilla, harvennetuissa metsissä, jokivarsilla ja viljelysmailla, joilla kasvaa yksittäisiä puita. == Lisääntyminen == Pesä on tavallisesti puun kolossa, toisinaan kalliojyrkänteen ulokkeella, termiittikeoissa tai nostokurjissa. Naaras munii 2–4 munaa, joita haudotaan 4–7 viikkoa. Koiras hankkii perheelle lähes kaiken ravinnon pesinnän aikana. Poikaset lähtevät pesästä lentokykyisinä 35–40 päivää vanhoina. == Ravinto == Lajin ruokavalio koostuu enimmäkseen pikkulinnuista, isokokoisista lentävistä hyönteisistä ja lepakoista. == Lähteet == * ADW === Viitteet === == Aiheesta muualla == * VIREO (Kuvia) Luokka:Jalohaukat
Zooland Records

Zooland Records on saksalainen tanssimusiikkiin erikoistunut levy-yhtiö, jonka omistavat Manuel Reuter (DJ Manian) ja Yann Peifer (Yanou). Se perustettiin vuonna 2005. Zooland Recordsin artisteja ovat muun muassa Cascada, DJ Manian, Yanou, ItaloBrothers ja Rob Mayth. Levymerkillä on viisi alalevy-yhtiötä: ZooGroove, Zoo Digital, Zoopreme, Global Airbeatz ja Bazooka. Yhtiön Punch- alalevy-yhtiö on lakkautettu 2011, koska sen on korvannut Cuepoint Recordsin alla toiminut ja DJ Gollumin pyörittämä Global Airbeatz, Zooland Recordsin alle siirtyneenä. ZooGroove on levy-yhtiö, joka keskittyy House-musiikkiin ja on perustettu vuonna 2007. Zoo Digital / Zebralution on perustettu vuonna 2008 ja on tarkoitettu digitaalisen musiikin levitykseen, esimerkiksi uusille artisteille. Zoopreme julkaisee lähinnä Zooland Recordsin parhaimmat sävelet kokoelmalevyinä. Bazooka julkaisee pääasiassa Electro-, Progressive House-, Techno- ja Minimal-musiikkia. DJ Gollumin luotsaama Global Airbeatz julkaisee kaikenlaista elektronista tanssimusiikkia, esimerkiksi teknoa, dancecorea, handsuppia ja electrohousea. ==Aiheesta muualla== * Zooland Recordsin kotisivut Luokka:Saksalaiset levy-yhtiöt
Annamária Tóth

Annamária Tóth (o.s. Kovács, 14. syyskuuta 1945 Budapest, Unkari – 16. heinäkuuta 2023) oli unkarilainen yleisurheilija ja olympiamitalisti. Hänen päälajinsa oli viisiottelu.Olympedia Tóth sijoittui Budapestin EM-kilpailuissa 1966 viisiottelussa viidenneksi 4 704 pisteellä. Hän osallistui myös 4 × 100 metrin viestijuoksuun ja saavutti neljännen sijan ajalla 45,1 s.Siukonen & Ahola, s. 87 Méxicon 1968 olympialaisten viisiottelussa hän saavutti pronssia 4 959 pisteellä. Ottelun osalajeissa hänen tuloksensa olivat: 10,9 s 80 metrin aitajuoksussa, 12,69 m kuulantyönnössä, 159 cm korkeushypyssä, 612 cm pituushypyssä sekä 23,8 s 200 metrin juoksussa.Kluge, s. 56 Viestijuoksussa hän karsiutui alkuerissä. Ateenan EM-kilpailuissa 1969 hän sijoittui viisiottelussa kymmenenneksi 4 587 pisteellä.Siukonen & Ahola, s. 96 == Lähteet == * * * ===Viitteet=== Luokka:Unkarilaiset yleisurheilun moniottelijat Luokka:Unkarilaiset pikajuoksijat Luokka:Unkarilaiset olympiamitalistit Luokka:Vuonna 1945 syntyneet Luokka:Vuonna 2023 kuolleet
Hello, Dolly! (elokuva)

Hello, Dolly! (Hello, Dolly!) on Gene Kellyn ohjaama yhdysvaltalainen musikaalielokuva vuodelta 1969. Elokuva perustuu samannimiseen Broadway- musikaaliin vuodelta 1964, johon käsikirjoituksen teki Michael Stewart ja musiikin Jerry Herman. Musikaali puolestaan perustuu Thornton Wilderin romaanin The Matchmaker (1955); Wilderin romaani puolestaan perustuu Johann Nestroyn huvinäytelmään Einen Jux will er sich machen (1842). Elokuvan koreografian teki Michael Kidd. Elokuvan pääosissa ovat Barbra Streisand ja Walter Matthau. Louis Armstrongilla on pieni rooli orkesterinjohtajana ja hän myös laulaa elokuvan nimikkokappaleen yhdessä Streisandin kanssa. == Näyttelijät == == Palkinnot == Voitetut Oscar-palkinnot: * lavastus – John DeCuir, Jack Martin Smith, Herman Blumenthal, Walter M. Scott, George Hopkins, Raphael Bretton * alkuperäinen tai sovitettu musikaalisävellys – Lennie Hayton, Lionel Newman * äänitys – Jack Solomon ja Murray Spivack Oscar- ehdokkuudet: * elokuva – Chenault, 20th Century Fox ja Ernest Lehman * kuvaus – Harry Stradling * leikkaus – William Reynolds * puvustus – Irene Sharaff == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1969 yhdysvaltalaiset elokuvat Luokka:Musikaaleihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:Gene Kellyn ohjaamat elokuvat Luokka:Parhaan musiikin Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat
Marcus Aurelius (täsmennyssivu)

Marcus Aurelius voi tarkoittaa seuraavia: * Marcus Aurelius Cotta, Rooman konsuli tasavallan ajalla ja Julius Caesarin eno. * Marcus Aurelius, Rooman keisari * Marcus Aurelius Commodus Antoninus, Rooman keisari, paremmin tunnettu nimellä Commodus * Marcus Aurelius Antoninus, Rooman keisari, paremmin tunnettu nimellä Caracalla * Varius Avitus Bassianus Marcus Aurelius Antoninus, Rooman keisari, paremmin tunnettu nimellä Elagabalus * Marcus Aurelius Severus Alexander, Rooman keisari, paremmin tunnettu nimellä Severus Alexander * Marcus Aurelius Claudius, Rooman keisari, paremmin tunnettu nimellä Claudius Gothicus * Marcus Aurelius Probus, Rooman keisari, paremmin tunnettu nimellä Probus * Marcus Aurelius Carus, Rooman keisari, paremmin tunnettu nimellä Carus * Marcus Aurelius Carinus, Rooman keisari, paremmin tunnettu nimellä Carinus * Marcus Aurelius Valerius Maximianus, Rooman keisari, paremmin tunnettu nimellä Maximianus * Marcus Aurelius Valerius Maxentius, Rooman keisari, paremmin tunnettu nimellä Maxentius * Marcus Aurelius Marius, Gallian keisarikunnan toinen keisari. * Marcus Aurelius Olympius Nemesianus, Karthagolainen runoilija * Marcus Aurelius Kleandros, keisari Commoduksen suosikki
Eino Leppänen

Eino Ilmari Leppänen (18. lokakuuta 1916 Äänekoski – 20. tammikuuta 1974 Jyväskylä) oli suomalainen keihäänheittäjä. Leppänen sijoittui Helsingin 1952 olympialaisten keihäänheitossa 16:nneksi tuloksella 62,61 metriä. Karsinnassa hän heitti tuloksen 64,47 m. Hän voitti keihäänheiton vuoden 1952 Ranska- maaottelussa. Seuratasolla Leppänen edusti Jyväskylän Kenttäurheilijoita, Jyväskylän Veikkoja, Äänekosken Huimaa ja Helsingin Kisa-Tovereita. Hän sijoittui Kalevan kisoissa neljänneksi vuonna 1952 sekä kuudenneksi vuosina 1950 ja 1951. Hänen ennätyksensä oli 74,58 m vuodelta 1954. == Lähteet == * * == Aiheesta muualla == * Luokka:Suomalaiset keihäänheittäjät Luokka:Vuonna 1916 syntyneet Luokka:Vuonna 1974 kuolleet
Punajalohaukka

Punajalohaukka (Falco deiroleucus) on neotrooppisen alueen jalohaukka. == Koko ja ulkonäkö == Linnun pituus on noin 35 cm. Se on kuin isokokoinen pikkujalohaukka, sillä on musta pää ja selkä, valkoinen kurkku ja oranssi rinta, alaperä ja "housut". Koivet ja vahanahka ovat keltaiset. Sukupuolet ovat samanvärisiä. == Esiintyminen == Punajalohaukoilla erotetaan kaksi eri populaatiota, joista pohjoisempi asuu Meksikon eteläosista läpi Keski-Amerikan Panaman länsiosiin, ja eteläisempi Panaman itäosista Kolumbiaan ja Guyanaan ja sieltä Andien itäreunaa aina Argentiinan pohjoisosiin saakka. Lajin elinympäristön ala on noin 3,3 miljoonaa neliökilometriä ja maailman populaatio on kooltaan vähintään 10 000 aikuista yksilöä. == Elinympäristö == Punajalohaukat asuvat trooppisissa sademetsissä ja muissa luonnontilaisissa metsissä. Paikoin ne asuvat myös avohakkuiden reunametsiköissä ja puustoisilla savanneilla. == Lisääntyminen == Pesä on usein kalliojyrkänteen ulkonemalla, suuren puun päällyskasvin tai itse puun kolossa, palmun latvassa tai vanhassa Mayatemppelissä. Naaras munii 2–4, tavallisesti kolme munaa, joita se hautoo noin kuukauden. Koiras hankkii naaraalle ja poikasille ravinnon pesinnän aikana. Poikaset jättävät pesän noin 40 päivän ikäisinä. == Ravinto == Punajalohaukan koivet ja nokka ovat suhteellisesti suurimmat kaikista jalohaukoista. Niiden ansiosta laji voi saalistaa keskikokoisia ja isoja lintuja, kuten kyyhkyjä, papukaijoja ja kiitäjiä, sekä myös lepakoita ja isokokoisia lentäviä hyönteisiä. Saalistustapa on samantapainen kuin muuttohaukan. == Lähteet == * globalraptors.org === Viitteet === Luokka:Jalohaukat
BMW F 800 GS

BMW F 800 GS tai BMW F800GS on BMW:n valmistama matkaenduromallinen moottoripyörämalli. Malli tuli markkinoille vuonna 2008. == Tekniikka == Sen moottori on sama kuin mallissa F 800 S. F 800 GS:ssä on paljon yhtäläisyyksiä mallin F 650 GS (samana vuonna valmistetun) kanssa, esim. runko ja moottori, F 800 GS:n moottorin ollessa kuitenkin 14 hv tehokkaampi. F 800 GS:ssä käytetään saman tyyppistä takaiskunvaimentajaa kuin mallissa R 1200 GS. Niissä on WAD- mallinen takaiskunvaimentaja, joka mukautuu tienpinnan mukaan tunnistimen avulla. F 800 GS:ssä on pinnavanteet. Sen rengaskoot ovat: edessä 90/90-21 ja takana 150/70-17. F 800 GS painaa 185 kg kuivana, ja tankattuna 223,0 kg. Sen painojakauma on 45,9% edessä ja 54,1% takana. === Kiihtyvyyksiä === * 0-100 km/h - 4,4 s (63,8 m) * 0-150 km/h - 9,2 s (236,9 m) * 400m - 12,9 s (168,5 km/h) === Suurimmalla vaihteella === * 60-100 km/h - 4,7 s (104,8 m) * 60-160 km/h - 13,9 s (442,0 m) == Lähteet == == Aiheesta muualla == * Kotisivut * HS - Pois tieltä -jos huvittaa F 800 GS
Shlomo Benizri

Shlomo Benizri (; s. 7. helmikuuta 1961Knesset Member, Shlomo Benizri Haifa, Israel) on israelilainen ääriuskonnollisen Shas-puolueen poliitikko ja juutalainen rabbi. Hän tuli valituksi knessetiin ensimmäistä kertaa vuonna 1992 ja istui siellä vuoteen 2008. Hän toimi maansa terveysministerinä vuosina 1999–2000 oltuaan sitä aiemmin vuodesta 1996 varaterveysministerinä. Vuosina 2001–2002 ja 2002–2003 hän toimi työ- ja sosiaalihuoltoministerinä. Benizri on saanut osakseen julkisuutta kielteisestä suhtautumisestaan seksuaali- ja sukupuolivähemmistöjä kohtaan. Benizrin mukaan vuosina 2007–2008 Israelissa sattuneet maanjäristykset johtuivat knessetin osoittamasta suvaitsevaisuudesta homoseksuaalisuutta kohtaan.Israeli MP blames quakes on gays Hän on myös vaatinut transsukupuoliselle Dana Internationalille kieltoa esiintyä Euroviisuissa.What Eurovision Teaches Us About Israel Juutalaisia leimaavaksi pelätynGibson to Market 'Christ' on His Own, Sources Say The Passion of the Christ -elokuvan (2004) nostattamaa kohua hän kommentoi toteamalla, ettei ollut syytä kieltää juutalaisten tappaneen Jeesusta.One Shas MK says ban "Passion", another says "Jews did kill Jesus" Benizri joutui lähtemään knessetistä saatuaan vuonna 2008 puolentoista vuoden vankeustuomion korruptioon liittyvistä syytteistä. Hänen kyseenalaiset toimensa olivat jatkuneet useita vuosia. Rangaistus oli melko lievä, koska Benizrille oli vaadittu jopa seitsemän vuoden vankeutta. Benizri väitti tuomion saatuaan, ettei valtakunnansyyttäjänvirasto ollut sallinut hänelle oikeudenmukaista oikeudenkäyntiä. Hän uskoi itse olevansa täysin syytön.Court sentences Shas MK Benizri to 18-month term Vuonna 2009 Benizrin rangaistus koveni neljäksi vuodeksi vankeutta. Samaan juttuun liittyen rabbi Reuven Elbaz tuomittiin sakkoon. Benizri väitti yhä joutuneensa vainon kohteeksi.Benizri jail term increased to 4 years Haifassa syntynyt Benizri palveli Israelin armeijassa ja sai vihkimyksen rabbiksi Jerusalemin Or Hachaim -Talmud-opistossa. Hän on myös luennoinut juutalaisuudesta, toiminut Talmud-opiston rehtorina ja kirjoittanut kaksi kirjaa.Israeli Ministry of Foreign Affairs: Shlomo Benizri, MK == Lähteet == {{AAKKOSTUS:Benizri, Shlomo]}} Luokka:Knessetin jäsenet Luokka:Israelin ministerit Luokka:Israelilaiset rabbit Luokka:Vuonna 1961 syntyneet Luokka:Elävät henkilöt
Markku Heikkilä

Markku Kalervo Heikkilä (s. 23. kesäkuuta 1953 Hauho) on suomalainen radiotoimittaja, pakinoitsija ja ravintoloitsija. Hän on toiminut Radio Auran Aaltojen ja Radio Sadan päätoimittajana. Hänet tunnetaan muun muassa Turku- aiheisista pakinajulkaisuistaan. Vuosina 1997–2007 hän toimi ravintoloitsijana Turussa ravintola Puutorin Vessassa. Heikkilä toimi Auran Aaltojen ensimmäisenä päätoimittajana vuosina 1985–1989 ja vuosina 1989–1994 Radio Sadan päätoimittajana. Vuonna 1989 Heikkilä sai parhaan paikallisradioesiintyjän Telvis-palkinnon. Heikkilä on tehnyt vuodesta 1995 Radio Sataan humoristisia ”Uutissi Turust” -murreuutisia,. Vuodesta 2013 niitä on kuultu Iskelmä-radiokanavalla. Uutisia on vuosittain julkaistu kirjoina, ja Facebookissa niillä oli vuoden 2018 alussa noin 44 000 seuraajaa. == Julkaisuja == * * * * Meremme – Itämeri monessa valossa (toim. yhdessä Harri Ekebomin kanssa), Kirjakaari 2012. ISBN 978-952-5969-12-2 * * == Lähteet == * Varsinaissuomalaisia kirjailijoita -tietokanta === Viitteet === Luokka:Pakinoitsijat Luokka:Suomalaiset radiotoimittajat Luokka:Vuonna 1953 syntyneet Luokka:Elävät henkilöt
Jackie Holmes

John ”Jackie” Holmes (4. syyskuuta 1920 – 1. maaliskuuta 1995) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun vuosina 1949–1950 ja 1953. Hän keskeytti kaikissa kilpailuissaan eikä saavuttanut pisteitä. Holmes oli parhaimmillaan 19. vuoden 1953 kilpailussa yhdessä Spider Webbin ja Johnny Thomsonin kanssa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 1995 kuolleet
Kolmilammit (Hausjärvi)

Kolmilammit ovat Kanta-Hämeessä Hausjärvellä Rankinkulman kylän lähellä sijaitsevat kolme lampea. == Maantietoa == Lammet sijaitsevat Someronvuorella, joka on osa Kaplalinnasta Hikiälle jatkuvaa harjujaksoa. Someronvuoren eteläpää on nimeltään Kolmilamminmäki. Ryttylän taajama sijaitsee 1,6 kilometrin päässä. Lampia on kolme, joista yksi sijaitsee lounaassa, toinen pohjoisessa ja kolmas kaakossa muihin nähden. Lounaassa olevaa kutsutaan usein eteläiseksi lammeksi. Lammet sijaitsevat alueella, joka on 350 metriä pitkä ja 250 metriä leveä. Lounaislammen pinta-ala on 1,4 hehtaaria ja se on 150 metriä pitkä ja 100 metriä leveä. Sen rantaviivan pituus on 450 metriä. Lammen vedenpinnan korkeus on 85,1 metriä mpy, joten se on lammista matalimmalla oleva. Siitä ei lähde laskuojaa eikä siihen tule ojia. Aivan lammen länsipuolella mäen rinteessä sijaitsee talo, jonka sauna on länsirannassa. Vastarannassa sijaitsee Kolmilammin tanssilava ja sen yhteydessä uimaranta. Pohjoislammen pinta-ala on 1,2 ha ja se on 200 metriä pitkä ja 100 metriä leveä. Sen rantaviivan pituus on 450 metriä. Lammen vedenpinnan korkeus on 85,3 metriä mpy. ja se on yhteydessä kaakkoiseen lampeen kaivetun ojan välityksellä. Lammen ympäri kulkee polku, jota pitkin voi nousta korkeammalle harjulle. . Kaakkoislampi on 90 metriä pitkä ja 70 metriä leveä. Se on yhteydessä pohjoislampeen ojan välituksellä ja siksi sen vedenpinnan korkeus on sama 85, 3 metriä mpy. Sen ohi lampien välist kulkee tie, joka yhtyy alempana seututiehen 290. Lammen koillispuolella on vapaa-ajan asunto. == Vesistösuhteet == Lampi kuuluu Kokemäenjoen vesistössä Vanajan reitin valuma- alueella Puujoen alueeseen. Se jaetaan vielä Puujoen alaosan alueeseen, johon lampi kuuluu. Lampiin ei tule ojia eikä niistä laske ojia. Ne sijoitetaan Puujoen alueelle, koska lampien vesi suotuu pohjaveteen, joka kulkeutuu Puujokeen ja joka sitten laskee Kernaalanjärveen. Kernaalanjärvi laskee Hiidenjokea myöten Vanajaveteen. == Historiaa == Vuoden 1855−1856 Kalmbergin kartastossa lammet oli kyllä merkitty karttaan, mutta ne olivat nimettömiä. Ohi virtaava Puujoki oli tuolloin nimeltään ”Vittamonjoki”. Vuonna 1964 julkaistussa peruskartassa lampien välissä nykyisen lavan kohdalla oli kaksi rakennusta ja tanssilava. Seuraavassa vuoden 1979 kartassa lavan ympärille on piirretty aita. Pienimmän lammin mökki näkyy vasta vuoden 1988 kartassa. == Lähteet == Luokka:Puujoen alue Luokka:Hausjärven järvet Luokka:Suomen supat
Tom Pillibi

Tom Pillibi oli vuoden 1960 Eurovision laulukilpailun voittajakappale. Sen esitti Jacqueline Boyer ranskaksi ja se toi Ranskalle toisen sen viidestä voitosta. Kappale sai peräti 32 pistettä, voittaen seuraavaksi tulleen Ison- Britannian 7 pisteellä. Kappaleen esiintymisnumero oli kolmastoista. Kappale menestyi Euroopan listoilla ja Julie Andrews lauloi sen englanniksi. Laila Kinnunen levytti kappaleesta Reino Helismaan sanoittaman samannimisen suomenkielisen version. ==Lähteet== ==Aiheesta muualla== * Kappaleen sanat Luokka:Vuoden 1960 euroviisuedustuskappaleet Luokka:Eurovision laulukilpailun voittaneet kappaleet Luokka:Ranskan euroviisuedustuskappaleet
Jim Hurtubise

James "Jim" Hurtubise (5. joulukuuta 1932 North Tonawanda, New York, Yhdysvallat – 6. tammikuuta 1989 Port Arthur, Texas, Yhdysvallat) oli yhdysvaltalainen moottoriurheilija. Hän osallistui peräti 22 Indianapolis 500 -kilpailuun vuosina 1960–1981. Hurtubise karsiutui 12 kertaa ja oli parhaimmillaan 13. vuoden 1962 kilpailussa, jossa hän ajoi Watson-autolla. Hän kilpaili myös pääosin Kurtis Kraftilla ja Mallardilla. Vuoden 1960 osakilpailu kuului Formula 1 -sarjaan, mistä tuloksena oli Christensenin autolla keskeytys. Hurtubise kilpaili myös NASCAR-sarjassa vuosina 1957–1977 voittaen kerran Atlantassa vuonna 1966. Hän oli kymmenen parhaan joukossa 11 kertaa. Hurtubise kärsi useasti epäonnesta kilpauransa aikana. Vuonna 1959 hänen kätensä saivat vakavia palovammoja, mutta hän pystyi jatkamaan kilpa-ajamista. Vuoden 1972 Indianapolis 500 -kilpailussa hänen autonsa moottorin tilalla oli sponsorin olutkanistereita ja vuoden 1978 kilpailussa hänet jouduttiin pidättämään aiheutettuaan sekaannusta radalla. Hurtubise valittiin National Sprint Car Hall of Fameen vuonna 1993. Kilpauransa jälkeen Hurtubise ryhtyi metsästäjäksi, kunnes hän kuoli sydänkohtaukseen vuonna 1989. Hän oli 56-vuotias. == Lähteet == Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1932 syntyneet Luokka:Vuonna 1989 kuolleet
Nous les amoureux

Nous les amoureux (suom. me rakastavaiset) oli vuoden 1961 eurovision laulukilpailun voittajakappale. Sen esitti Jean-Claude Pascal ranskaksi ja se toi Luxemburgille sen ensimmäisen viidestä voitosta. Kappale sai 31 pistettä, voittaen seuraavaksi tullen Ison-Britannian seitsemällä pisteellä. Kappaleen esiintymisnumero oli 14. Leif Wager levytti kappaleesta Reino Helismaan sanoittaman suomenkielisen version Me rakastavaiset. == Lähteet == Luokka:Vuoden 1961 euroviisuedustuskappaleet Luokka:Eurovision laulukilpailun voittaneet kappaleet Luokka:Luxemburgin euroviisuedustuskappaleet
Sattumuksia Brooklynissa

Sattumuksia Brooklynissa on vuonna 2005 ilmestynyt Paul Austerin kirjoittama romaani. Romaania on luonnehdittu Austerin uudeksi aluevaltaukseksi, koska se ei kepeänä komediana ihmisyydestä rakennu New York -trilogian tai edellisen Oraakkeliyön tapaan sisäkkäisten juonirakenteiden monimutkaisille suhteille. Teoksen on suomentanut Erkki Jukarainen, ja suomennoksen on kustantanut Tammi vuonna 2008. == Lähteet == == Aiheesta muualla == *Sattumuksia Brooklynissa Tammen sivuilla Luokka:Vuoden 2005 kirjat Luokka:Yhdysvaltalaiset romaanit
Kaaos / Cadgers split

Kaaos/Cadgers split on Kaaoksen ja Cadgersin (myöhemmin Riistetyt) split ep vuodelta 1981. Kaaoksen puoli on nimeltään Kytät on natsisikoja ja Cadgersin puoli Kaaosta tää maa kaipaa. Splitin julkaisi alun perin jyväskyläläinen P.Tuotanto, splitistä on otettu kuusi painosta, joista viimeisimmän otti saksalainen Assel Records vuonna 2006. == Kappaleet == === Kaaos === #Kytät on natsisikoja #Et sä voi olla vapaa #Tulevaisuus #Ei sääntöjä === Cadgers === # * Punainen vaara #Kaaosta tää maa kaipaa #Kirkot kytee #Yritän katsoo huomiseen == Kokoonpanot == === Kaaos === * Kake – laulu * Timpa – rummut * Pena – basso, laulu * Jakke – kitara, laulu === Cadgers === * Lateri – laulu * Stydy – rummut * Piise – basso * Perry – kitara Luokka:Vuoden 1981 split-albumit Luokka:Suomalaiset punkalbumit
Mustaa valkoisella (albumi)

Mustaa valkoisella on Pave Maijasen vuonna 2000 levyttämä yhdeksäs studioalbumi. == Kappaleet == Kaikki kappaleet säveltänyt, sanoittanut ja sovittanut Pave Maijanen, ellei toisin mainittu. # # # # # # # # # # == Kokoonpano == * Antti Ikola – koskettimet * Jaakko Kiikeri – kitarat * Okko Laru – rummut * Pave Maijanen – laulu, basso, kitarat * Jyrki Manninen – kitarat === Tuotanto === * Pave Maijanen – tuottaja, miksaaja * T. T. Oksala – äänittäjä, miksaaja * Mika Jussila – masteroija (Finnvox) * Jalle Niemelä – layout * Henrik Schütt – valokuvat CD-levyn mukana on 12-sivuinen vihkonen, jossa on laulujen sanat ja valokuvia. Kiitoksissa on mainittu muun muassa Antti Murto (Crystal Sound), Seppo Pietikäinen sekä Mirko Ekberg (Gibson- kitarat). == Lähteet == * Pave Maijanen CD Mustaa valkoisella (AllStarCD 005) 2000 === Viitteet === Luokka:Vuoden 2000 albumit Luokka:Pave Maijasen albumit Luokka:Pave Maijasen tuottamat albumit
Ihmisoikeudet Uzbekistanissa

Ihmisoikeudet Uzbekistanissa ovat kansainvälisten sopimusten määrittelemät jokaiselle ihmiskunnan jäsenelle yhtäläisesti kuuluvat oikeudet.Uzbekistan on sitoutunut turvaamaan nämä oikeudet ratifioimalla tiettyjä sopimuksia. Ihmisoikeudet pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä. Uzbekistanissa on merkittäviä kansainvälisesti hyväksyttyjen ihmisoikeuksien rikkomuksia ja parantamisen varaa ainakin sananvapaudessa, lehdistövapaudessa, toisinajattelijoiden vapaudessa, kidutuksessa ja vankien kohtelussa. EU:lla on sanktioita Uzbekistaniin perustuen ihmisoikeuksiin.Amnesty International Report 2009 The State of the World's Human Rights, Amnesty International, s. 350–353 == Vapausoikeudet == Tärkein vapaus on oikeus elämään. Kuolemanrangaistus lakkautettiin Uzbekistanissa 1. tammikuuta 2008. Ainakin 17 kuolemanrangaistusta on muutettu 20–25 vuoden vankeudeksi. ===Lapsityövoima=== Uzbekistanin kansalaisjärjestöt ovat onnistuneesti vedonneet kansainvälisiin yrityksiin lapsityövoiman vähentämiseksi puuvillateollisuudessa. Uzbekistan allekirjoitti ILOn lapsityövoimasopimuksen kesällä 2008. Raaka puuvilla on 60 % Uzbekistanin viennistä. Lapsityövoima on joutunut raskaisiin töihin kehnoilla korvauksilla ja koulunkäynnin kustannuksella. ===Pakolaiset=== Uzbekistanilaisia on yrittänyt pakolaisiksi Amnesty Internationalin mukaan (2009) ainakin Kazakstaniin, Kirgisiaan, Venäjälle ja Turkkiin.Amnesty International Report 2009 The State of the World's Human Rights, Amnesty International, s. 195, 203, 274 ja 333 == Poliittiset oikeudet == Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus. Kokoontumisvapautta rikottiin, kun Uzbekistanin turvallisuusjoukot tappoivat satoja rauhallisia mielenosoittajia vuonna 2005 Andižanissa. Riippumattomien tarkkailijoiden pääsyn esto alueelle johti EU:n sanktioihin Uzbekistania vastaan. ===Sananvapaus=== Toimittajat ilman rajoja -järjestö arvioi vuonna 2024 Uzbekistanin lehdistönvapauden olevan maailman 180 maan joukossa sijalla 148. Presidentti Islam Karimovin 2016 kuoleman jälkeen tiedotusvälineiden olosuhteet ovat parantuneet vain hivenen, ja vallanpitäjien kritisoiminen on edelleen erittäin monimutkaista. Uzbekistanilla ei ole yksityistä televisioverkkoa. Valtion radio välittää virallista propagandaa, yksityiset radioasemat pidättäytyvät kaikesta kritiikistä peläten että ne suljetaan ja lehdistö palvelee valtion etuja. Vain noin 15 verkkomediaa, joista osa ulkomailla, julkaisee laadukasta sisältöä. Human Rights Watch ei saanut työlupaa maahan toukokuussa 2008. ===Uskonnonvapaus=== Ihmisoikeusryhmät ovat huolissaan kristityiden, muslimien ja Jehovan todistajien uskonnonvapaudesta Uzbekistanissa. ==Lähteet== ==Aiheesta muualla== * Human Rights Watch * Amnesty International Luokka:Uzbekistan Uzbekistan
Un premier amour

Un premier amour (suom. ensirakkaus) oli vuoden 1962 eurovision laulukilpailun voittajakappale. Sen esitti Isabelle Aubret ranskaksi ja se toi Ranskalle sen kolmannen viidestä voitosta. Kappale sai 26 pistettä, voittaen seuraavaksi tullen Monacon peräti 13 pisteellä. Tyylilajiltaan kappale on balladi. Kappaleen esiintymisnumero oli yhdeksäs. Vieno Kekkonen levytti kappaleesta Sauvo Puhtilan sanoittaman suomenkielisen version Ensimmäinen rakkaus. == Lähteet == Luokka:Vuoden 1962 euroviisuedustuskappaleet Luokka:Eurovision laulukilpailun voittaneet kappaleet Luokka:Ranskan euroviisuedustuskappaleet
Afrikannuolihaukka

Afrikannuolihaukka (Falco cuvierii), myös Falco cuvieri, on afrikkalainen jalohaukka, joka on nimetty Georges Cuvierin mukaan. == Koko ja ulkonäkö == Linnun pituus on 28–30 cm, naaraan paino 186–224 g ja koiraan 125–178 g. Afrikannuolihaukka on pieni, tumma haukka, jolla on pitkät siivet ja oranssinruskea alapuoli. Sukupuolet ovat samannäköisiä, naaras on kookkaampi. == Esiintyminen == Afrikannuolihaukka elää lähes koko Saharan eteläpuolisessa Afrikassa. Länsi-Afrikassa se on paikoin muuttolintu, muualla paikkalintu. Lajin elinympäristön ala on noin 7,9 miljoonaa neliökilometriä ja sen maailman populaatio on kooltaan 10 000–100 000 yksilöä. == Elinympäristö == Laji asuu sademetsissä, kostealla puustoisella savannilla, metsänreunoissa ja laajoilla aukeilla, vuoristossa 2,5–3 kilometrin korkeudelle. == Lisääntyminen == Laji ei rakenna omaa pesää, vaan pesii toisen lintulajin vanhassa pesässä, joskus häätäen pesän omistajan. Naaras munii kaksi tai kolme munaa, joita se hautoo noin 30 päivää. Koiras hankkii ravinnon pesinnän aikana. Poikaset lentävät pesästä kuukauden ikäisinä. == Ravinto == Haukka saalistaa aamu- ja iltahämärissä lentäviä hyönteisiä, etenkin termiittejä, jotka se syö ilmassa. Ruokavalioon kuuluu myös pikkulintuja ja joskus jokin pikkunisäkäs. == Lähteet == * === Viitteet === Luokka:Jalohaukat
IF Sibbo-Vargarna

IF Sibbo-Vargarna on sipoolainen urheiluseura, jonka päälaji on yleisurheilu. Muita jaostoja ovat pyöräily, jalkapallo, suunnistus, lentopallo, hiihto, kuntoilu ja voimanosto. == Tunnettuja urheilijoita == * Reijo Byman, yleisurheilija * Ingrid Stengård, suunnistaja * Lena Teckenberg, yleisurheilija * Mikael Ylöstalo, yleisurheilija == Aiheesta muualla == * Seuran sivusto Luokka:Suomalaiset urheilun yleisseurat Luokka:Suomalaiset suunnistusseurat Luokka:Sipoon urheilu Luokka:Vuonna 1928 perustetut urheiluseurat
Dansevise

Dansevise (suom. tanssiviisu) oli vuoden 1963 Eurovision laulukilpailun voittajakappale. Sen esittivät Grethe & Jørgen Ingmann tanskaksi ja se toi Tanskalle sen ensimmäisen kolmesta voitosta. Kappale sai peräti 42 pistettä, voittaen vain 2 pisteellä seuraavaksi tulleen Sveitsin. Kappaleen esiintymisnumero oli kahdeksan. Kappale oli ensimmäinen pohjoismainen voittajakappale ja se oli viisuhistorian ensimmäinen voittajakappale, jota ei laulettu ranskan tai hollannin kielellä. Laila Kinnunen levytti kappaleesta Sauvo Puhtilan sanoittaman suomenkielisen version Tanssilaulu. == Lähteet == Luokka:Vuoden 1963 euroviisuedustuskappaleet Luokka:Eurovision laulukilpailun voittaneet kappaleet Luokka:Tanskan euroviisuedustuskappaleet
Karamellitokko

Karamellitokko (Koumansetta rainfordi, monissa lähteissä vielä Amblygobius rainfordi) on tokkoihin kuuluva kala. == Koko ja ulkonäkö == Karamellitokko kasvaa noin 7 cm pitkäksi. Sen puikkomainen vartalo on pohjaväriltään vihertävänruskea, ja sitä kirjovat ohuet oranssit vaakajuovat. Evissä on viisi valkeaa pistettä, ja selkäevän keskellä musta silmäkuvio.Australian museum online == Alkuperä == Karamellitokko elää luonnossa Tyynenmeren länsiosissa. Sitä tavataan yleensä 3–20 m:n syvyydestä, hiekka- tai mutapohjaisilta alueilta läheltä rannikoiden koralliriuttoja. Se pysyttelee tyypillisesti alle puolen metrin etäisyydellä pohjasta. == Käyttäytyminen == Karamellitokot elävät luonnossa yksikseen, eivät pareina. Akvaariossa se on harvoin aggressiivinen muita kaloja kuin lähisukulaisiaan kohtaan. == Vesiolot ja ravinto == Karamellitokot syövät levää, etenkin akvaarioharrastajien vihaamaa kuitumaista Bryopsis-levää. Luonnossa ne saavat levän joukossa eläinplanktonia, akvaariossa voi onnistua opettamaan ne syömään myös pakasteruokaa, mutta elävä levä on useimmille lähes elinehto. == Lähteet == Luokka:Meriakvaariokalat Luokka:Tokot
Non ho l’età

Non ho l’età () oli vuoden 1964 Eurovision laulukilpailun voittajakappale. Sen esitti Gigliola Cinquetti italiaksi ja se toi Italialle sen ensimmäisen sen kolmesta voitosta. Kappale sai 49 pistettä, voittaen seuraavaksi tulleen Ison- Britannian ylivoimaisesti peräti 32 pisteellä. Kappaleen esiintymisnumero oli 12. Gigliola Cinquetti teki kappaleesta myös espanjan-, saksan-, japanin- ja ranskankieliset versiot ja se menestyi eurooppalaisilla listoilla varsin hyvin. Anneli Sari levytti kappaleesta Helena Korpelan sanoittaman suomenkielisen version Liian nuori rakkauteen. ==Lähteet== ==Aiheesta muualla== * Kappaleen sanat Luokka:Vuoden 1964 euroviisuedustuskappaleet Luokka:Eurovision laulukilpailun voittaneet kappaleet Luokka:Italian euroviisuedustuskappaleet Luokka:San Remon musiikkifestivaalit
Idännuolihaukka

Idännuolihaukka (Falco severus) on aasialainen tropiikissa elävä jalohaukka. == Koko ja ulkonäkö == Linnun pituus on 27–30 cm. Aikuinen lintu on selkäpuolelta siniharmaa ja vatsapuolelta pähkinänruskea ja sillä on vaalea kurkku. Sukupuolet ovat samanvärisiä. == Esiintyminen == Idännuolihaukat elävät Aasiassa Himalajalta itään Koillis-Intiasta Kiinan eteläosiin, Kaakkois-Aasiaan, Filippiineille, Indonesiaan ja Papua-Uusi-Guineaan. Lajin elinympäristön ala on 1–10 miljoonaa neliökilometriä ja maailman populaation kooksi arvioidaan joko alle tai yli 10 000 yksilöä. == Elinympäristö == Laji asuu pääasiassa alavien maiden metsissä ja sademetsissä. == Lisääntyminen == Haukka pesii joko toisen lintulajin vanhassa pesässä, rakennuksessa tai kalliojyrkänteen ulkonemalla. == Ravinto == Ruokavalio koostuu lähes yksinomaan lentävistä hyönteisistä. == Lähteet == == Aiheesta muualla == * Flickr.com (kuva) Luokka:Jalohaukat
Know Nothing

Know Nothing oli Yhdysvalloissa vuosina 1844-1860 toiminut puolue, joka pyrki vastustamaan maahanmuuttoa, etenkin Irlannista ja Saksasta suuntautunutta katolilaista siirtolaisuutta. Katolilaisia Irlantilaissiirtolaisia pidettiin amerikkalaisvastaisina ja paavin käskyvallan alaisina. Puolueen toiminta oli aktiivisimmillaan vuodesta 1854 vuoteen 1856. Puolueen merkitys jäi kuitenkin vähäiseksi, sillä ei ollut vahvaa johtajaa ja sen kannattajat olivat jakautuneet orjuuden lopettamisen suhteen. Puolueen sai alkunsa New Yorkissa 1843 ja se levisi muihin osavaltioihin nimellä Native American Party. Siitä tuli kansallinen puolue vuonna 1845. Vuonna 1855 se vaihtoi nimekseen American Party. Nimitys Know Nothing juontaa juurensa puolueen puolisalaisesta organisaatiosta. Jäsenen tuli puolueen toimintaa koskeviin kysymyksiin vastata I know nothing eli ’en tiedä mitään’. Sen ohjelmassa vaadittiin, että amerikkalaisten tulee hallita Amerikkaa. Sen päätarkoituksena oli estää äskettäin maahan muuttaneita, varsinkin katolilaisia, saavuttamasta vaikutusvaltaa yleisissä asioissa, minkä vuoksi se vaati, että maahan muuttaneille oli annettava kansalaisoikeus vasta 15–21 vuoden maassa oleskelun jälkeen. Puolueella oli alussa jonkin verran merkitystä, mutta 1855 se hajosi kahtia orjakysymyksen vuoksi ja hävisi kokonaan sisällissodan aikana (1861–1865).Knownothings, Tietosanakirja osa, 4, palsta 1125, Tietosanakirja Osakeyhtiö 1912 ==Vaalimenestys== Know Nothingien kannatus oli suurimmillaan vuoden 1854 edustajainhuoneen vaaleissa, jolloin he saivat 52 paikkaa 234:stä. Vuoden 1856 presidentinvaaleissa he saivat 21,5 prosenttia äänistä, mikä riitti kolmanteen sijaan. Se on Yhdysvaltain historian toiseksi suurin kolmannen puolueen ääniosuus presidentinvaaleissa. ==Väkivaltaisuudet== Know Nothingien kannattajat syyllistyivät useisiin väkivallantekoihin, joista tunnetuin on Louisvillen mellakka vuodelta 1855. Siinä kuoli 22 ihmistä ja useita loukkaantui. Samoihin aikoihin eri puolilla Yhdysvaltoja poltettiin katolisia kirkkoja, ja ainakin yhdessä tapauksessa pyöriteltiin pappia tervassa ja höyhenissä. Myös Baltimoressa oli verisiä mellakoita, joissa käytettiin aseistuksena jopa kanuunoita. ==Termin myöhempi käyttö== Know Nothing -termi on ollut käytössä Yhdysvaltojen politiikassa nykyaikaan asti. Sillä on yleensä haluttu korostaa poliittisen vastustajan fanaattisuutta, tietämättömyyttä tai esimerkiksi uskonnollisten ja etnisten ryhmien vastaista ennakkoluuloisuutta. Vuonna 2010 nimityksellä viitattiin kampanjaan, joka kyseenalaisti Yhdysvaltojen 44. presidentin Barack Obaman syntyperäiseksi Yhdysvaltain kansalaiseksiEgan, Timothy. "Building a Nation of Know-Nothings", The New York Times, elokuu 27, 2010.. Vuonna 2016 nimityksellä on viitattu erityisesti Donald Trumpin etenkin meksikolaisia ja muslimimaahanmuuttajia koskeviin maahanmuuttovastaisiin kommentteihin.John Cassidy, "Donald Trump Isn't a Fascist; He's a Media-Savvy Know-Nothing", The New Yorker, 2015-12-28 ==Lähteet== Luokka:Yhdysvaltain puolueet
Emilie Autumn

Emilie Autumn (s. 22. syyskuuta 1979 Malibu, Kalifornia) eli Emilie Autumn Liddell on yhdysvaltalainen viulisti, kirjailija–runoilija ja laulaja–lauluntekijä. == Emilie Autumn Suomessa == Emilie Autumn on esiintynyt Suomessa seuraavasti: * 21. lokakuuta 2008 – Helsinki, Tavastia * 18. huhtikuuta 2009 – Helsinki, Nosturi * 6. huhtikuuta 2012 – Tampere, Klubi * 7. huhtikuuta 2012 – Helsinki, Nosturi == Julkaisut == === Albumit === * On A Day... (2000) * Enchant (2003, uudelleenjulkaisu 2007) * Your Sugar Sits Untouched (2005, CD ja runokirja) * Opheliac (2006, myös Deluxe Edition on julkaistu) * Laced/Unlaced (2007) * A Bit O' This & That (2007) * Fight Like a Girl (2012) === Singlet ja EP:t === * Chambermaid (EP, 2001) * By the Sword (EP, 2001) * Opheliac (EP, 2006) * Liar/Dead Is the New Alive (2007) * 4 o'Clock (2008) * Girls Just Wanna Have Fun & Bohemian Rhapsody Double Feature (EP, 2008) === Kirjat === * Across the Sky and Other Poems (2001) * Your Sugar Sits Untouched (2005) * The Asylum for Wayward Victorian Girls (2009) === Erikoisjulkaisut === * Opheliac (digipak) * Liar/Dead Is The New Alive (digipak) * Laced/Unlaced (tupla-CD ja kuvakirja) * Enchant (CD ja kuvakirja) * A Bit O' This & That (CD ja kuvakirja) * 4 o'Clock (digipak) * Girls Just Wanna Have Fun & Bohemian Rhapsody Double Feature (digipak) == Lähteet == == Aiheesta muualla == * * * Luokka:Yhdysvaltalaiset viulistit Luokka:Yhdysvaltalaiset runoilijat Luokka:Yhdysvaltalaiset kirjailijat Luokka:Yhdysvaltalaiset laulaja-lauluntekijät Luokka:Yhdysvaltalaiset elektronisen musiikin artistit Luokka:Sähköviulistit Luokka:Vuonna 1979 syntyneet Luokka:Elävät henkilöt
Poupée de cire, poupée de son

Poupée de cire, poupée de son (suom. vahanukke, sahanpurunukke) oli vuoden 1965 Eurovision laulukilpailun voittajakappale. Sen esitti ranskalainen laulaja France Gall, joka edusti Luxemburgia. Kappaleen sävelsi ja sanoitti ranskalainen lauluntekijä Serge Gainsbourg. Kappale sai 32 pistettä ja voitti toiseksi tulleen Ison-Britannian kappaleen kuudella pisteellä. Se oli ensimmäinen voittajakappale, joka ei ollut balladi. Provokatiivisista ja sanaleikkejä sisältävistä sanoituksistaan tunnettu Gainsbourg irvaili laulun sanoituksella sen edustamalle musiikkigenrelle, jossa nuoret esiintyjät laulavat asioista, joista eivät tiedä mitään. Kappaleessa Gall laulaa olevansa vahanukke, joka on tullut kuuluisaksi laulamalla rakkaudesta, jota ei ole vielä kokenut. Gainsbourg kirjoitti Gallille myös kappaleen ”Les Sucettes” (Tikkukaramellit), jonka päällisin puolin viattomat sanat viittaavat suuseksiin. Jälkeenpäin Gall koki tulleensa Gainsbourgin hyväksikäyttämäksi ja lopetti yhteistyön tämän kanssa. ”Poupée de cire, poupée de son” nousi voiton jälkeen listoille ympäri Euroopan. Ensimmäisen neljän kuukauden aikana sitä myytiin Ranskassa yli puoli miljoonaa kappaletta. Se oli yksi neljästätoista kappaleesta, jotka olivat ehdokkaina kaikkien aikojen euroviisuksi vuonna 2005 Euroviisujen viisikymmenvuotista taivalta juhlistavassa Congratulations- tapahtumassa. Kappale tuli sijalle 14. Suomeksi kappaleen on laulanut Ritva Palukka nimellä ”Vahanukke, laulava nukke”. Ylen TV2:ssa vuonna 1965 esitetyssä Kuukauden suositut -ohjelmassa sen esitti Katri Helena. Käännösteksti on Sauvo Puhtilan tekemä. ==Lähteet== ==Aiheesta muualla== * Kappaleen sanat Luokka:Vuoden 1965 euroviisuedustuskappaleet Luokka:Eurovision laulukilpailun voittaneet kappaleet Luokka:Luxemburgin euroviisuedustuskappaleet Luokka:Ranskalaiset musiikkikappaleet
Mitä kuuluu, Marja-Leena?

Mitä kuuluu, Marja-Leena? on Leevi and the Leavingsin ensimmäinen single vuodelta 1978. Kappale on yksi yhtyeen tunnetuimmista. Singlen b-puolella on kappale ”Rakas Annika…”. == Luomistyö == Pääkaupunkiseudulla asuvien nuorten ryhmä soitteli Iittalassa harrastemielessä useilla kokoonpanoilla. Rumpali Reijo Inna päätti muilta salaa lähettää kappaleen ”Mitä kuuluu, Marja-Leena?” Love Recordsiin kuunneltavaksi. Yhtye pääsi kesäkuussa 1978 levyttämään Helsinkiin. Jo tuossa vaiheessa musiikki oli Gösta Sundqvistin tekemää. Singlellä Sundqvist laulaa ja soittaa kitaraa, Risto Paananen bassoa, Jari Malinen koskettimia ja Reijo Inna rumpuja. Sundqvist soittaa kappaleella lisäksi soolokitaraa. Singlen b-puolena on vähemmän tunnettu kappale ”Rakas Annika…”, jonka tulkitsee Reijo Inna. Singlen musiikkia voisi luonnehtia vanhaa tanssi-iskelmää muistuttavaksi popmusiikiksi, kuten yhtyeen muutakin alkuaikojen tuotantoa. Juha Partasen Cyrano ja hullu koira -kirjassa kerrotaan, että kappaleen muusana olisi toiminut Gösta Sundqvistin rinnakkaisluokalla Etelä-Espoon yhteiskoulussa ollut Marja-Leena-niminen tyttö, johon Sundqvist oli ihastunut. Hän ei kuitenkaan saanut tunteilleen vastakaikua.Partanen, Juha 2006, s. 160–161. == Julkaisu == Koska yhtye ei alun perinkään keikkaillut ja vielä tuossa vaiheessa oli hyvinkin anonyymi, singleä arveltiin muun muassa Juice Leskisen tai Hectorin julkaisemaksi puolivitsiksi.Luoto, Santtu 2004, s. 12. Tämän ensimmäisen singlen julkaisi vielä pian konkurssiin mennyt Love Records. Myöhemmin yhtyeen tuotantoa julkaisivat samojen henkilöiden johtamat Johanna, Pyramid Musiikki ja Johanna Kustannus. Kannessa mainitaan esiintyjänä vain The Leavings, ja ”Leevi- mytologia” luotiin vasta tekoprosessin aikana. Kannelle on jo tuolloin ominaista Göstan laatima mielenkiintoinen levynkansityyli mainoskirjeineen. Levypomo Atte Blom on levyllä ”Leevi L” eli hoitaa puheosuudet. == Vastaanotto == Pertti Ström nimitti kappaleen ”kuukauden kotimaiseksi a-puoleksi” Soundin 7. numerossa 1978. Hänen mukaansa kappale kuulosti aluksi ”teatterikoululaisten Juice-imitaatiolta” ja myöhemmin ”Hector-imitoinnilta”; ”Jos joku ei tahallaan ole pihistänyt Harman juttuja, niin sitten Heikki on itse kyhäillyt nämä ruokatunnillaan”. Joka tapauksessa hän piti kappaletta mukavana, ”puolinostalgisena poppina”.Luoto, Santtu 2004, s. 23. Kappale sijoittui 55. sijalle Rumban Suomirockin parhaat biisit -kriitikkoäänestyksessä vuonna 1998.Luoto, Santtu 2004, s. 153. == Versiot == Lauluyhtye Jokerit versioi kappaletta vuonna 1978 albumilla Ykköshitit 1.Luoto, Santtu 2004, s. 157. == Lähteet == * * === Viitteet === Luokka:Leevi and the Leavingsin kappaleet Luokka:Vuoden 1978 kappaleet
Sadan vuoden yksinäisyys (Leevi and the Leavingsin single)

Sadan vuoden yksinäisyys on Leevi and the Leavingsin ensimmäinen kaksoissingle vuodelta 1978. Se sisältää kappaleet ”Elämänmeno”, ”Kissanpentu”, ”1963 – viisitoista vuotta myöhemmin” ja ”Illan viimeinen tango”. == Vastaanotto == Nuorgam-verkkomedian Leevi and the Leavings top 40 -listauksessa kaksoissinglen kappale ”Elämänmeno” pääsi 29. sijalle. Toimittaja Santtu Reinikaisen mukaan kaksoissinglen kappaleiden tyylissä oli vielä ”rock’n’roll- pastissia, hakua ja tyhjäkäyntiä”, mitä hän piti kummallisena, sillä aiemmin samana vuonna julkaistu ”Mitä kuuluu, Marja-Leena?” oli Reinikaisen mukaan ”täyteläisen leevistinen”. Kaksoissinglen ”Elämänmeno”-kappale on hänen mukaansa ”siitä erikoinen Leevi-kappale, että siinä keinahdetaan normaalia vahvemmin suomalaisen huoltiskasettimusiikin puolelle”. == Lähteet == Luokka:Leevi and the Leavingsin kappaleet Luokka:Vuoden 1978 kappaleet
Yhdistyneen kuningaskunnan koripallomaajoukkue

Yhdistyneen kuningaskunnan koripallomaajoukkue edustaa Yhdistynyttä kuningaskuntaa koripallon arvokisoissa. == Historia == Maa liittyi FIBAan vuonna 2005. Sitä ennen se oli päässyt olympialaisiin ainoastaan kerran historiansa aikana. Tämä tapahtui Lontoon olympialaisissa 1948. Yhdistynyt kuningaskunta hävisi kisoissa kaikki alkusarjan pelinsä, mutta voitti sijoitusottelussa Irlannin ja pääsi pelaamaan sijoista 17–20. Toisessa sijoituspelissä vastaan asettui Kiina, joka voitti maan selvästi. Viimeisessä pelissä joukkue hävisi vielä Egyptille ja sijoittui kahdenneksikymmenenneksi. Iso-Britannia osallistui kesäolympialaisten 2012 isäntämaana automaattisesti kisojen koripalloturnaukseen. Alkulohkossaan se voitti ainoastaan Kiinan ja hävisi muut neljä otteluaan eikä selviytynyt puolivälieriin. Maa ei ollut päässyt Euroopan-mestaruuskilpailuihin ennen 2000-lukua, mutta Englanti osallistui vuoden 1981 EM-kisoihin, joissa se onnistui voittamaan yhden ottelun. Iso-Britannia selviytyi karsintojen kautta vuoden 2009 EM-kisoihin, joka oli sen historian ensimmäinen esiintyminen EM-kisoissa. Kisoissa maa jäi lohkonsa viimeiseksi hävittyään kaikki kolme otteluaan Espanjalle, Serbialle ja Slovenialle. Vuoden 2011 EM-kisoissa joukkue voitti kaksi viidestä alkulohko-ottelustaan eikä selviytynyt jatkoon, ja täsmälleen sama oli sen saldo vuoden 2013 EM-kisoissa. == Lähteet == == Aiheesta muualla == * Yhdistyneen kuningaskunnan koripalloliiton sivut Luokka:Koripallomaajoukkueet Luokka:Yhdistyneen kuningaskunnan koripallo
Nuoret miljonäärit

Nuoret miljonäärit on Leevi and the Leavingsin toinen kaksoissingle. Se julkaistiin vuonna 1979. == Singlen kappaleet == == Muusikot == * Gösta Sundqvist – laulu ja kitara * Risto Paananen – kitarat, balalaika, basso, kosketinsoittimet ja laulu * Reijo Inna - rummut == Lähteet == * Fono.fi * Fono.fi === Viitteet === Luokka:Leevi and the Leavingsin kappaleet Luokka:Vuoden 1979 kappaleet
Merci, Chérie

Merci, Chérie (suom. Kiitos, rakas) oli vuoden 1966 Eurovision laulukilpailun voittajakappale. Sen esitti Udo Jürgens saksaksi ja se toi Itävallalle sen ensimmäisen euroviisuvoiton. Kappale oli ensimmäinen saksankielinen voittokappale. Kappale sai 31 pistettä, voittaen seuraavaksi tullen Ruotsin 15 pisteellä. Kappaleen esiintymisnumero oli 9. Kappale nousi voiton jälkeen listoille monessa Euroopan maassa. ==Lähteet== ==Aiheesta muualla== * Kappaleen sanat Luokka:Vuoden 1966 euroviisuedustuskappaleet Luokka:Eurovision laulukilpailun voittaneet kappaleet Luokka:Itävallan euroviisuedustuskappaleet